|  |  |
| --- | --- |
| 2017. gada \_\_.\_\_\_\_\_\_\_Rīgā | Noteikumi Nr.\_\_ (prot.Nr.\_\_\_ \_\_\_.§) |

**Koncesijas procedūras paziņojumi un to sagatavošanas kārtība**

Izdoti saskaņā ar

[Publiskās un privātās partnerības likuma](https://likumi.lv/ta/id/194597-publiskas-un-privatas-partneribas-likums) [20. panta](https://likumi.lv/ta/id/194597-publiskas-un-privatas-partneribas-likums#p20) pirmo daļu

1. Noteikumi nosaka koncesijas procedūru paziņojumu (turpmāk – paziņojums) saturuun sagatavošanas kārtību.

2. Ir šādi paziņojumu veidi:

2.1. paziņojums par koncesiju (1. pielikums);

2.2. paziņojums par koncesijas piešķiršanu (2. pielikums);

2.3. paziņojums par izmaiņām vai papildu informāciju (3. pielikums);

2.4. paziņojums par izmaiņām koncesijas līgumā tās darbības laikā (4. pielikums);

2.5. brīvprātīgs paziņojums par koncesijas procedūras rezultātiem (5. pielikums);

2.6. iepriekšējs informatīvs paziņojums par sociālajiem un citiem īpašiem pakalpojumiem (6. pielikums);

2.7. paziņojums par koncesijas piešķiršanu sociālajiem un citiem īpašiem pakalpojumiem (7. pielikums).

3. Šo noteikumu 2.1.-2.7. apakšpunktā minēto paziņojumu veidlapu paraugus nosaka Eiropas Komisijas Īstenošanas regula (ES) Nr. 2015/1986 (2015. gada 11. novembris), ar ko izveido standarta veidlapas paziņojumu publicēšanai publisko iepirkumu jomā un atceļ Īstenošanas regulu (ES) Nr. 842/2011.

4. Koncesijas procedūras komisija paziņojumu sagatavo Iepirkumu uzraudzības biroja valsts informācijas sistēmā “Publikāciju vadības sistēma” elektroniski atbilstoši šo noteikumu 1.-7. pielikumā noteiktajam attiecīgās veidlapas paraugam, norādot veidlapā pieprasītos datus, sniedzot aprakstu vai izvēloties atbilstošo atbildes variantu.

5. Paziņojuma sagatavošana ietver arī paziņojuma uzglabāšanu, apstiprināšanu, iesniegšanu publicēšanai un publicēšanu.

6. Atzīt par spēku zaudējušiem Ministru kabineta 2010. gada 28. septembra noteikumus Nr. 904 “Noteikumi par koncesijas procedūras paziņojumu saturu, to iesniegšanas kārtību un paziņojumu veidlapu paraugiem” (Latvijas Vēstnesis, 2010, 156.nr.).

7. Noteikumi stājas spēkā 2017. gada \_\_. \_\_\_\_\_\_\_\_\_.

Ministru prezidents Māris Kučinskis

Finanšu ministre Dana Reizniece-Ozola